Document ID: 32004D0560

KOMISIJOS SPRENDIMAS
2004 m. liepos 18 d.
dėl Kipro vietovių, tinkamų gauti paramą pagal struktūrinių fondų 2 tikslą 2004-2006 m., sąrašo
(pranešta dokumentu Nr. K(2004) 2123)
(autentiškas yra tik tekstas graikų kalba)
(2004/560/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. birželio 21 d. Tarybos reglamentą (EB) Nr. 1260/1999, nustatantį bendrąsias nuostatas dėl struktūrinių fondų (1), ypač į jo 4 straipsnio 4 dalį,
pasikonsultavusi su Regionų plėtos ir pertvarkos komitetu, Žemės ūkio struktūrų ir kaimo plėtros komitetu bei Žuvininkystės ir akvakultūros struktūrų komitetu,
kadangi:
(1)
Struktūrinių fondų 2 tikslas - remti vietovių, kurios susiduria su struktūriniais sunkumais, ekonominę ir socialinę pertvarką.
(2)
Komisija ir valstybės narės siekia užtikrinti, kad parama iš tiesų būtų sutelkta į labiausiai atsilikusias teritorijas ir tinkamiausiu geografiniu lygiu.
(3)
Pagal reglamento (EB) Nr. 1260/1999 4 straipsnio 2 dalį tinkamų gyventojų skaičiaus riba yra 213 000 gyventojų, taikant Kiprui 31 % gyventojų skaičiaus ribą, nustatytą NUTS II regionams, nepriklausantiems 1 tikslui.
(4)
Remdamasi valstybių narių pasiūlymais, Komisija, glaudžiai bendradarbiaudama su suinteresuota valstybe nare, parengia 2 tikslo tinkamų vietovių sąrašą, deramai atsižvelgdama į nacionalinius prioritetus,
PRIĖMĖ ŠĮ SPRENDIMĄ:
1 straipsnis
Kipro vietovių, tinkamų gauti paramą pagal struktūrinių fondų 2 tikslą 2004 m. gegužės 1 d.-2006 m. gruodžio 31 d., sąrašas pateikiamas šio sprendimo priede.
2 straipsnis
Šis sprendimas skirtas Kiprui.
Priimta Briuselyje, 2004 m. birželio 18 d.

Labels: 18
15
19